Posebind

Et posebind eller en posebog er en type bogbind, som blev benyttet i Europa ca. 1400-1600. Der kendes 23 sådanne bind i forskellige biblioteker og samlinger (enkelte er gået tabt efter at være blevet dokumenteret). I kunst fra perioden forekommer posebind i over 800 kunstværker, så bindtypen har nok været mere udbredt end antallet af overleverede eksemplarer tyder på.

På danske bogbind er bindet forlænget fra undersnittet, så bogen kan bæres og ligner en pose. Den har oftest været båret hængende fra bæltet. I posens ende kan der være en knude eller en krog, men den kan også være ladt åben. I nogle tilfælde er det kun bindets for- og bagside, der er forlænget, så bindet kommer til at udgøre en slags løkke. For det meste er bindet forsynet med en form for spænder, så bogen ikke åbner sig, når den bæres.

Det danske navn for denne type bind er først brugt af Sofus Larsen 1920. Han taler om "Bogpunge eller, som man hellere burde kalde dem, Posebind". På tysk bruges betegnelserne Beutelbuch og Buchbeutel. De er anvendt siden de tidligste behandlinger af bindtypen fra slutningen af 1800-tallet. Den engelske betegnelse girdle book blev første gang brugt i 1939 og er nu den gængse betegnelse. Tidligere blev den samme betegnelse brugt om kostbare bøger illumineret med miniaturer fra 1500-tallet og 1600-tallet, som adelsdamer bar i guldkæder.

De fleste kendte posebind indeholder tekster med kristent indhold som bønnebøger o.l. Der kendes fire med juridisk indhold, herunder de danske posebind. 11 er pergamenthåndskrifter, syv papirhåndskrifter og fem er trykt på papir. Langt hovedparten (19) stammer fra 1400-tallet, og de fleste (16) har en knude i enden af posen, mens fire har en bronzekrog og tre har en åben poseende. I ni tilfælde er posebindet monteret på et eksisterende bind.

Posebindet har haft sin største udbredelse i et begrænset geografisk område: Holland og Tyskland. Det kan skyldes de såkaldte Brødrene af Fælleslivet, Fratres Communis Vitæ, der blev stiftet i slutningen af 1300-tallet i Deventer af disciple af Geert Groote (død 20. august 1384). Bevægelsen oprettede i begyndelsen af 1400-tallet flere brødre- og søsterhuse i Holland og Tyskland. De lagde vægt på undervisning af fattige børn i boghåndværk i form af afskrivning af håndskrifter og indbinding af bøger. Nogle af bindene med salg for øje. Posebindet kan være en opfindelse fra disse værksteder.

Posebind i kunsten 
Uddybende artikel om danske forhold: Posebind i kunstværker i Danmark
Med over 800 kunstværker, hvor posebind forekommer, er det praktisk med en oversigt over karakteristiske træk ved disse kunstværker.

Det er oftest bibelske personer eller gejstlige, som i kunstværkerne holder eller ejer posebind. Omtrent en 33% er apostle. (Johannes er den hyppigst forekommende efterfulgt af Peter, Paulus og Jakob). Helgener, munke og nonner ses også. Ca. 66% af dem holder posebindets ende i hånden og kun ca. 12% har bogen hængende i bæltet. Bindet er her en attribut. Når posebindet i omkring 50% af kunstværkerne har en åben ende, er det ikke sikkert, om det afspejler virkeligheden. Det stemmer ikke med de kendte eksemplarer.

 Kendte posebind 

Nedenstående liste er udarbejdet på grundlag af Sofus Larsen 1920, Viggo Starcke 1949 og J. A. Szirmai 1999. Den bør sammenholdes med Bruckner 1995. Bindene er søgt opstillet alfabetisk efter navnet på den institution, der er i besiddelse af bøgerne.

 1. Anhaltische Landesbücherei, Dessau i Sachsen-Anhalt
 Katalognr.: Georg 276 16º
 Datering: 1500-tallet
 Oprindelsessted: Fyrstedømmet Anhalt-Dessau eller Leipzig
 Indhold: Breviarium Magdeburgense, inkunabel trykt af Marcus Brandis i Leipzig i 1480'erne
 Størrelse: 12,5 x 15 cm
 Proveniens: Bogen tilhørte fyrstinde Margarete von Münsterberg (1473-1530), gift med Ernst von Anhalt-Zerbst (1474-1516), og er herfra kommet til det såkaldte Georgsbibliothek – grundlagt af hendes søn – der i 1926 blev indkøbt til Anhaltische Landesbücherei.
 Online ressourcer: —

 2. Bayerische Staatsbibliothek, München
 Katalognr.: Cgm 8950
 Datering: —
 Oprindelsessted: —
 Indhold: —
 Størrelse: 29,2 x 20,4 cm
 Proveniens: —
 Online ressourcer: —

 3. Bayerische Staatsbibliothek, München
 Katalognr.: Clm 19309 16º
 Datering: 1503
 Oprindelsessted: Tegernsee
 Indhold: Pergamenthåndskrift med bønnebog
 Størrelse: 11,5 x 8,5 x 4,5 cm
 Proveniens: —
 Online ressourcer: —

 4. Bethmann Museum, Frankfurt am Main – museet blev ødelagt under 2. verdenskrig og bogen må derfor i dag enten befinde sig et andet sted eller være gået tabt

 Katalognr.: —
 Datering: sidste halvdel af 1400-tallet
 Oprindelsessted: Augsburg (?)
 Indhold: Håndskrift
 Størrelse: —
 Provniens: —
 Online ressourcer: —

 5. Biblioteka Uniwersytecka w Toruniu (Universitetsbiblioteket i Torun), Torun i Polen
 Katalognr.: Ob.6.II.4498-4500
 Datering: 1527
 Oprindelsessted: Wittenberg eller Königsberg
 Indhold: Vier tröstliche Psalmen, an die Königin zu Hungern ausgelegt durch Luther, palæotyp fra Wittenberg 1527
 Størrelse: 8º
 Proveniens: Bogen har tilhørt hertuginde Dorothea af Preussen (1504-1547), der var gift med hertug Albrecht af Preussen (1490-1568) og datter af Frederik 1.. Den befandt sig på Staats- und Universitätsbibliothek Königsberg i Königsberg (Silberbibliothek 25), men efter 2. verdenskrig blev den overført til biblioteket i Torun.
 Online ressourcer: Oprawa sakwowa modlitewnika księżny Doroty  – hjemmeside på polsk om bogen og med foto af den

 6. British Library, London
 Katalognr.: Add. Mss. 15700 12º
 Datering: 1485
 Oprindelsessted: Tyskland
 Indhold: Håndskrift med tysk bønnebog og kalendarium skrevet af Johannes vom Wald. Det er desuden forsynet med to farvelagte kobberstik.
 Størrelse: 8,8 x 5,8 x 5,0 cm
 Proveniens: Ukendt. Det må bemærkes, at Viggo Starcke ifølge Starcke 1960 i foråret 1949 var den første til at identificere bogen som en rigtig posebog.
 Online ressourcer: Girdle book 

 7. Germanisches Nationalmuseum, Nürnberg

 Katalognr.: Hs 17231
 Datering: 1471
 Oprindelsessted: Nürnberg
 Indhold: Pergamenthåndskrift med tidebog
 Størrelse: 13,5 x 10,5 x 5,2 cm
 Proveniens: En indskrift angiver bogens ejer til i 1471 at have været Hieronymus Kress, borgmester i Nürnberg 1452-1477.
 Online ressourcer: —

 8. Det Kongelige Bibliotek, København

 Katalognr.: Gamle Kongelige Samling 3423 8º
 Datering: 1400-tallet
 Oprindelsessted: Formodentlig Nürnberg
 Indhold: Papirhåndskrift med plattysk andagtsbog fra 1400-tallet med kalendarium, Mariæ psalter eller tidebog og bønner til jomfru Maria. En radering af jomfru Maria med Jesusbarnet er indklæbet i bogen. Denne radering er signeret W.P., formodentlig Wilhelm Pleydenwurff fra Nürnberg.
 Størrelse: 15 x 11 x 4,5 cm
 Proveniens: —
 Online ressourcer: —

 9. Det Kongelige Bibliotek, København

 Katalognr.: Rostgaard 6 8º
 Datering: ca. 1540
 Oprindelsessted: Danmark
 Indhold: Pergamenthåndskrift med Jyske Lov, Erik Klippings forordning af 1284 og 13 af Thords Artikler på dansk. De to første er skrevet af Johannes Nicolai (Jens Nielsen) i første halvdel af 1400-tallet, mens Thords artikler er tilføjet senere, formodentlig omkring 1500.
 Størrelse: 13 x 9,6 x 4,5 cm
 Proveniens: Hans Jensen fik bogen foræret 20. juli 1545 af arvinger efter Anders Kandestøber i København. Senere erhvervede Frederik Rostgaard den, hvorefter den kom til at indgå i Københavns Universitetsbiblioteks samling (som nr. 32) og siden Det Kongelige Bibliotek.
 Online ressourcer: Hjemmeside fra Det Kongelige Bibliotek om håndskriftet

 10. Kungliga Biblioteket, Stockholm

 Katalognr.: C 109 8º
 Datering: 1589 (posebindet er da blevet lagt uden om et bind fra 1579)
 Oprindelsessted: Danmark
 Indhold: Quedam breues expositiones et legum et iurium concordantie et alligationes circa leges iucie per reuerendum in christo patrem ac dominum Kanutum Episcopum vibergensem et venerabilem vtriusque iuris doctorem super iutorum legisterium, palæotyp fra 1508 trykt af Gotfred af Ghemen i København. Der er tale om Jyske Lov med biskop Knud Mikkelsens forklaringer og register og et tillæg med Thord Degns artikler på latin og nogle håndfæstninger og forordninger. De første seks og de sidste tre sider mangler og ud fra bindets dimensioner må der have været yderligere nogle sider i bogen, da den blev indbundet. Om det har været blanke sider eller et andet værk kan ikke siges.
 Størrelse: 19,4 x 13,5 x 4,5 cm
 Proveniens: Bindet fra 1579 er stemplet med initialerne I.P. og årstallet, men denne ejer kendes ikke.
 Online ressourcer: —

 11. Kunstmuseum Düsseldorf
 Katalognr.: Inv. no. 8309
 Datering: —
 Oprindelsessted: —
 Indhold: —
 Størrelse: —
 Proveniens: —
 Online ressourcer: —

 12. Museum Meermanno-Westreenianum, Haag
 Katalognr.: 1 F 50
 Datering: —
 Oprindelsessted: —
 Indhold: —
 Størrelse: —
 Proveniens: —
 Online ressourcer: —

 13. National Library of Scotland, Edinburgh
 Katalognr.: Acc.12059/3
 Datering: 1400-tallet
 Oprindelsessted: England
 Indhold: Håndskrift med tabel over forskydelige højtider, kalender, astrologisk tabel og dyrekredsens tegn, sol- og måneformørkelser 1387-1462, noter og diagrammer om åreladning og materiale om planeterne.
 Størrelse: —
 Proveniens: Bogen kom i 2002 til National Library of Scotland, hvor den og to andre håndskrifter udgør Borthwick Manuscripts. De stammer fra boet efter den 23. Lord Bortwick, John Henry Stuart Borthwick (1905-1996).
 Online ressourcer: Acc. 12059

 14. New York Public Library, New York
 Katalognr.: Spencer Collection Ms. 039
 Datering: 1454
 Oprindelsessted: Kloster Kastl, et benediktinerkloster i Kastl i Bayern
 Indhold: Håndskrift med breviar på latin, skrevet af frater Sebaldus i Kloster Kastl.
 Størrelse: 10,4 x 7,5 cm
 Proveniens: —
 Online ressourcer: Billeder af bogens indre. Digital Scriptorium Database opslag 

 15. Qvarnfors – omtales hos Starcke 1960 som en bog i Thore Virgins samling på Qvarnfors. Bogen blev ifølge Szirmai 1999 solgt på Sotheby's i London i juni 1997 til en privat samler i Tyskland.

 Katalognr.: Bibliotheca Qvarnforsiana nr. 262
 Datering: ca. 1515?
 Oprindelsessted: Sydtyskland
 Indhold: Pergamenthåndskrift fra ca. 1515 med sydtysk bønnebog
 Størrelse: 13 x 10 x 6 cm. Starcke 1960 angiver fejlagtigt størrelsen til 10 gange så meget.
 Proveniens: —
 Online ressourcer: —

 16. Röhsska museet, Göteborg

 Katalognr.: 519-15
 Datering: 1400-tallet
 Oprindelsessted: England (?)
 Indhold: To pergamenthåndskrifter på latin: Synonyma Ysidori fra slutningen af 1200-tallet og en samling af leveregler fra midten af 1300-tallet.
 Størrelse: lille 8º
 Proveniens: I 1600-tallet ejedes bogen af jarlen af Westmoreland og senere befandt den sig i jarlen af Melvilles bibliotek. Kort før 1914 købte den svenske friherre Per Hierta bogen i England, og den findes således beskrevet i festskriftet Ex bibliotheca Fræmmestadiensi fra 25. oktober 1914. Kort efter blev posebogen og andre bøger købt af Hjalmar Wijk fra Göteborg, der i 1915 forærede posebogen og hovedparten af det indkøbte fra Hiertas samling til Röhsska museet.
 Online ressourcer: Samlingar på Röhsska  – her findes et foto af posebogen

 17. Stadtmuseum Bautzen, Bautzen i Sachsen
 Katalognr.: —
 Datering: 1497 (?)
 Oprindelsessted: —
 Indhold: Bibel på latin, en palæotyp trykt i Venedig i 1497
 Størrelse: —
 Proveniens: —
 Online ressourcer: —

 18. Staatsbibliothek zu Berlin, Berlin
 Katalognr.: Ms. lat. oct. 217
 Datering: —
 Oprindelsessted: —
 Indhold: —
 Størrelse: —
 Proveniens: —
 Online ressourcer: —

 19. Staats- und Universitätsbibliothek Königsberg, Königsberg – bogen forsvandt efter 2. verdenskrig
 Katalognr.: Silberbibliothek 24
 Datering: 1525
 Oprindelsessted: Nürnberg eller Königsberg
 Indhold: Der Psalter von Martin Luther, palæotyp fra Nürnberg 1525
 Størrelse: 8º
 Proveniens: Bogen har tilhørt hertuginde Dorothea af Preussen (1504-1547), der var gift med hertug Albrecht af Preussen (1490-1568) og datter af Frederik 1.. Den befandt sig på Staats- und Universitätsbibliothek Königsberg i Königsberg , men forsvandt efter 2. verdenskrig.
 Online ressourcer: —

 20. Stiftsbibliothek Kremsmünster, Kremsmünster
 Katalognr.: CC 391
 Datering: slutningen af 1400-tallet
 Oprindelsessted: Kremsmünster
 Indhold: Håndskrift med bønnebog
 Størrelse: —
 Proveniens. —
 Online ressourcer: —

 21. Universitätsbibliothek Erlangen-Nürnberg, Erlangen
 Katalognr.: B 17 (tidligere 1744)
 Datering: 1530
 Oprindelsessted: Tyskland
 Indhold: Papirhåndskrift fra anden halvdel af 1400-tallet med en tysk bønnebog.
 Størrelse: 15,3 x 10,5 cm
 Proveniens: —
 Online ressourcer: Die deutschen Handschriften der Universitätsbibliothek Erlangen. Neu beschrieben – katalogbeskrivelse

 22. Universitäts- und Landesbibliothek Sachsen-Anhalt, Halle
 Katalognr.: ThSGV 3148
 Datering: —
 Oprindelsessted: Tyskland
 Indhold: Håndskrift med titlen Dise nachgeschribn gepete hat gemacht ain erwirdiger hayliger man. Der hat gehaissen Petrus Damiani under der was etwan ain kardinal und ward ain guter aynsidel uf das das er gotte desterbaz gediene möcht.
 Størrelse: 11,4 x 8,3 x 2,4 cm
 Proveniens: —
 Online ressourcer: —

 23. Yale University Library, New Haven

 Katalognr.: MS084
 Datering: Begyndelsen af 1400-tallet
 Oprindelsessted: England, men indbindingen er muligvis ikke foretaget der.
 Indhold: Pergamenthåndskrift med Boëthius: De consolatione philosophiae
 Størrelse: 10 x 8 cm
 Proveniens: Bogen har tilhørt A. Edward Newton, der formodentlig har købt den fra antikvariatet I.I. Davis & G.M. Orioli i London. Bogen var i hvert fald til salg herfra i 1916. Den blev solgt fra Newtons samling 14. maj 1941 og senere samme år foræret til Yale-universitetet.
 Online ressourcer''': MS084  – katalogbeskrivelse

 Litteratur 
 Ursula Bruckner: "Beutelbuch-Originale" i Studien zum Buch- und Bibliothekswesen 9 (1995), s. 5-23
 Sofus Larsen: "To Minder fra de aabne Ting" i Carl Dumreicher (red.): Ex Bibliotheca Universitatis Hafniensis, København 1920, s. 15-50
 Viggo Starcke: "Da jeg tilfældigvis fandt en af det britikes Riges Kronjuveler" i Hans Bagger, E. Grønholt Pedersen og Volmer Rosenkilde (red.): Læsningens Glæde. 69 Kulturpersonligheder fortæller om Bøger i deres Tilværelse, bind II, Den danske Antikvarboghandlerforening 1960, s. 194-200
 Viggo Starcke: "Posebind og Posebøger" i Bogvennen 4 (1949), s. 60-89
 J.A. Szirmai: The Archaeology of Medieval Bookbinding'', Ashgate:Aldershot, Burlington, Singapore og Sydney 1999 

Bogvæsen og boghåndværk
Boghistorie